Han vant stavsprang i det nordengelske mesterskapet i friidrett i Sportcity, og han vant det engelske U23-mesterskapet en uke senere. I Britisk mesterskap i friidrett 2010, som også var uttak til EM i friidrett, kom han på tredjeplass med 5,20 meter som beste resultat. Det engelske mesterskapet i friidrett (England Senior Closed Championships) ble arrangert i Gateshead i juli, og Cutts vant dette mesterskapet, 10 cm over Max Eaves. Han deltok i Samveldelekene 2010, men fikk der ingen gyldige sprang.